ai4bharat/Pralekha huggingface dataset:
विज्ञान एवं प्रौद्योगिकी मंत्रालय
नई हाइब्रिड जीवाणुशोधन तकनीक का उपयोग करते हुए छोटी जीवाणुशोधन इकाई पीपीई किट को तेजी से संक्रामक रोगाणुओं से मुक्त कर सकती है
वैज्ञानिकों ने हाइब्रिड  जीवाणुशोधन प्रणाली नामक एक नई तकनीक का उपयोग करते हुए छोटी जीवाणुशोधन इकाई विकसित की है जो कोविड-19 का आसानी से और तेजी से मुकाबला करने हेतु आवश्यक व्यक्तिगत सुरक्षा उपकरण  को संक्रामक रोगाणुओं से मुक्त कर सकती है, जिससे इसका कई बार आसानी से उपयोग किया जा सकता है।
इसका उपयोग स्वास्थ्य पेशेवरों और अन्य कोविड योद्धाओं द्वारा किया जा सकता है जिनके लिए पीपीई आवश्यक हैं और साथ ही पीपीई के रूप में जमा हो रहे खतरनाक ठोस कचरे को भी रोका जा सकता है।
भारतीय प्रौद्योगिकी संस्थान तिरूपति  तथा भारतीय विज्ञान शिक्षा और अनुसंधान संस्थान, तिरूपति  ने मिलकर छोटा ऑप्टिकल कैविटी विकसित किया है।
यह जीवाणुशोधन इकाई  व्यक्तिगत सुरक्षा उपकरण  और अन्य घरेलू वस्तुओं का कुशल और तेजी से परिशोधन में महत्वपूर्ण भूमिका निभाएगी। विज्ञान और प्रौद्योगिकी विभाग  के तहत की सांविधिक निकाय, विज्ञान और अभियांत्रिकी अनुसंधान बोर्ड  के सहयोग से यह जीवाणुशोधन इकाई विकसित की गई है।
जीवाणुशोधन के लिए यूवी विकिरण एक सिद्ध विधि है। हालांकि, यूवी-सी की कम वेधन क्षमता और स्रोत से तेज विचलन से असम निर्वहन हो सकता है। इस टीम में आईआईटीटी के डॉ. रीतेश कुमार गंगवार , डॉ. अरिजीत शर्मा  और डॉ. शिहाबुद्दीन एम. मलियेक्क्ल  ने मिलकर एक यूवी विकिरण केविटी, शीत प्लाज्मा और H2O2 स्प्रे को मिलाकर इस संकर जीवाणुशोधन प्रणाली को विकसित किया है।
पारंपरिक यूवी प्रणाली के विपरीत, यह इकाई उपचार क्षेत्र में फोटॉन फ्लक्स के उपयोग को अनुकूलित करने के लिए ऑप्टिकल कैविटी अवधारणा का अनुसरण करती है। प्रणाली यूवी विकिरण को परिभाषित करती है और फोटॉन-फ्लक्स तथा जीवाणुशोधन के प्रभाव को बढ़ाती है। यूवी-सी, शीत प्लाज्मा, और H2O2 स्प्रे का सुसंगत संचालन अधिक हाइड्रॉक्सिक रेडिकल उत्पादन के कारण जीवाणुशोधन दक्षता को मजबूत करता है।
आईआईएसईआर, तिरुपति की डॉ. वसुधराणी देवनाथन इस छोटी इकाई की जीवाणुशोधन दक्षता का मूल्यांकन करने में आईआईटीटी टीम की सहायता करेंगी। डॉ. आर. जयाप्रदा  एसवीआईएमएस कीटाणु-विज्ञान प्रयोगशाला में प्रणाली की प्रभावशीलता का परीक्षण भी करेंगी।
टीम वर्तमान में 2 मिनट से भी कम समय के लिए संपर्क में आने पर अधिकतम जीवाणुशोधन दक्षता प्राप्त करने के लिए यूवी खुराक, प्लाज्मा और H2O2 मिश्रण सहित डिजाइन मापदंडों का अनुकूलन कर रही है। उपचार की गैर-थर्मल प्रकृति के कारण, प्रस्तावित इकाई को अन्य वस्तुओं जैसे कि डिब्बा बंद और बिना बंद भोजन, मुद्रा और अन्य घरेलू वस्तुओं की जीवाणुशोधन के उपयोग के लिए भी खोजेगी।
अधिक जानकारी के लिए, संपर्क करें: डॉ. रीतेश कुमार गंगवार, आईआईटी तिरूपति, ईमेल: reetesh@iittp.ac.in, मोबाइल: 8018119014
जीवाणुशोधन इकाई की योजनाबद्ध डिज़ाइन के साथ-साथ योगदानकर्ता डॉ. रीतेश कुमार गंगवार , डॉ. अरिजीत शर्मा  और डॉ. शिहाबुद्दीन एम. मलियेक्क्ल  और डॉ. वसुधराणी देवनाथन
सूचना और प्रसारण मंत्रालय
फिल्म उद्योग में फिल्मों की शूटिंग, सह-निर्माण, पोस्ट-प्रोडक्शन और प्रौद्योगिकी साझेदारों का केंद्र बनेगा भारत: अनुराग सिंह ठाकुर
केंद्रीय मंत्री अनुराग सिंह ठाकुर और राज्यमंत्री डॉ. एल. मुरुगन 53वें भारतीय अंतरराष्ट्रीय फिल्म महोत्सव  की उद्घाटन फिल्म अल्मा एंड ऑस्कर के वर्ल्ड प्रीमियर में शामिल हुए
केंद्रीय सूचना एवं प्रसारण और युवा मामले एवं खेल मंत्री अनुराग सिंह ठाकुर ने आज गोवा में 53वें इफ्फी में कहा, 'भारतीय अंतरराष्ट्रीय फिल्म महोत्सव  दुनिया भर के फिल्म निर्देशकों के लिए अपना काम दिखाने का एक मंच बन गया है। मुझे यकीन है कि भारत सह-निर्माण, पोस्ट-प्रोडक्शन, फिल्म शूटिंग और प्रौद्योगिकी भागीदारों के लिए भी एक केंद्र बनेगा।'
53वें इफ्फी की उद्घाटन फिल्म और ऑस्ट्रियाई निर्देशक डाइटर बर्नर की फिल्म अल्मा एंड ऑस्कर के वर्ल्ड प्रीमियर के लिए आयोजित रेड कॉर्पेट से इतर केंद्रीय मंत्री ने कहा, हर साल ये महोत्सव बड़े से और बड़ा होता जा रहा है। इस साल कई प्रीमियर हैं। इफ्फी में इस साल 79 से ज्यादा देशों की 280 फिल्मों दिखाई जाएंगी। उन्होंने कहा, हमने अब तक जो कुछ किया है, ये उसके बारे में काफी कुछ बताता है।
श्री अनुराग सिंह ठाकुर ने कहा कि यह पहली बार है जब इफ्फी में उद्घाटन समारोह से पहले किसी उद्घाटन फिल्म की स्क्रीनिंग की जा रही है। कल के 75 यंग क्रिएटिव माइंड्स पहल से विश्व प्रीमियर तक, हर साल हम कुछ अलग करने की कोशिश कर रहे हैं। उन्होंने जोर देकर कहा, हम अंतरराष्ट्रीय फिल्म पेशेवरों से और अधिक भागीदारी की उम्मीद करते हैं।
केंद्रीय सूचना एवं प्रसारण, मत्स्य पालन और पशुपालन एवं डेयरी राज्य मंत्री डा. एल. मुरुगन, सूचना एवं प्रसारण सचिव अपूर्व चंद्रा, अल्मा एंड ऑस्कर के कलाकारों और क्रू के साथ आज गोवा के पणजी स्थित आईनॉक्स में फिल्म की भव्य स्क्रीनिंग में शामिल हुए।
इफ्फी द्वारा हर तरफ बनाए गए रमणीय और उत्सवी माहौल का जिक्र करते हुए डॉ. एल. मुरुगन ने कहा कि इफ्फी दुनिया को जोड़ रहा है। इस महोत्सव में दुनिया भर के फिल्म प्रतिनिधि भाग ले रहे हैं। उन्होंने कहा कि इफ्फी हमारी भारतीय संस्कृति को पूरी दुनिया में भी ले जा रहा है।
भावुक प्रेम कहानी अल्मा एंड ऑस्कर के बारे में जानकारी देते हुए निर्देशक डाइटर बर्नर ने इस बात पर रोशनी डाली कि यह फिल्म एक प्रसिद्ध वियनी महिला अल्मा महलर के बारे में है, जो सुंदर और साहसी थी, जिसने सामाजिक रूढ़ियों को चुनौती दी। ऑस्कर कोकोस्चका अपने क्षेत्र में अग्रणी नाटककार और एक अभिव्यक्तिवादी चित्रकार थे। उन दोनों को प्यार हुआ, जो उन्हें आत्महत्या के कगार पर ले आया और कला के इतिहास में एक निशानी छोड़ गया।
53वें इफ्फी की उद्घाटन फिल्म अल्मा एंड ऑस्कर के रेड कार्पेट की झलकियां
केंद्रीय मंत्री अनुराग सिंह ठाकुर और केंद्रीय राज्य मंत्री डॉ. एल. मुरुगन 53वें इफ्फी की उद्घाटन फिल्म 'अल्मा एंड ऑस्कर' के लिए रेड कार्पेट पर पहुंचे।
केंद्रीय मंत्री अनुराग सिंह ठाकुर और केंद्रीय राज्य मंत्री डॉ. एल. मुरुगन 'अल्मा एंड ऑस्कर' के निर्माता, निर्देशक और कास्ट के साथ।
केंद्रीय मंत्री श्री अनुराग सिंह ठाकुर ऑस्ट्रियाई फिल्म 'अल्मा एंड ऑस्कर' के निर्देशक डाइटर बर्नर का सम्मान करते हुए।
53वें इफ्फी की उद्घाटन फिल्म 'अल्मा एंड ऑस्कर' के प्रीमियर के दौरान गणमान्यजन एंव फिल्म की टीम।
पर्यटन मंत्रालय
भारत पर्यटन द्वारा पटना के अगमकुआं में "जल निकायों के पास वृक्षारोपण कार्यक्रम” का आयोजन
जल शक्ति मंत्रालय, भारता सरकार ने देश भर में 75 जल विरासत संरचनाओं की घोषणा की है। इसी के आलोक में पर्यटन मंत्रालय, भारत सरकार के निदेशानुसार भारत पर्यटन, पटना कार्यालय ने आज  युवा पर्यटन क्लब,पटना के युवाओं के सहयोग से जल विरासत स्थल अगम कुआँ, जल निकाय, पटना में वृक्षारोपण कार्यक्रम आयोजित किया गया। इस वृक्षारोपण कार्यक्रम का उद्देश्य पर्यावरण संरक्षण के लिए युवाओं में जागरूकता बढ़ाना है।
इस अवसर पर पर्यटन मंत्रालय, भारत सरकार पटना कार्यालय के निर्देशक श्री वाई नीलकंठम ने छात्रों को वृक्षारोपण के महत्व के प्रति जागरूक किया। इस वृक्षारोपण कार्यक्रम में युवा पर्यटन क्लब, केंद्रीय विद्यालय कंकड़बाग और टूरिज्म एसोसिएशन ऑफ बिहार पटना के सदस्यों ने बड़ी संख्या में भाग लिया और वृक्षारोपण के महत्व को समझा।
मौके पर कार्यक्रम में वृक्षारोपण के विषय में विस्तार से जानकारी दी गई और युवाओं को बताया गया कि जल निकायों के पास पेड़ लगाकर पर्यावरण संरक्षण किया जा सकता है। इस वृक्षारोपण कार्यक्रम के द्वारा युवा पर्यटन क्लबों के सदस्यों को पर्यावरण संरक्षण के बारे में जानने और सामुदायिक सेवा परियोजना में शामिल होने का अवसर प्रदान किया गया। आज के इस कार्यक्रम में 100 से ज्यादा प्रतिभागियों ने हिस्सा लिया और वृक्षारोपण को अपने जीवन में समाहित करने का प्रण लिया।
वृक्षारोपण कार्यक्रम का संचालन अजीत लाल, पर्यटक सूचना पदाधिकारी, पर्यटन मंत्रालय, भारत सरकार, भारत पर्यटन पटना कार्यालय द्वारा किया गया। कार्यक्रम का संयोजन एवं धन्यवाद ज्ञापन टूरिज्म एसोसिएशन ऑफ बिहार के प्रकाश चंद्र द्वारा किया गया ।(सं/आ/
प्रधानमंत्री कार्यालय
प्रधानमंत्री पद्म पुरस्कार समारोह में सम्मिलित हुए
प्रधानमंत्री श्री नरेन्द्र मोदी आज पद्म पुरस्कार समारोह में सम्मिलित हुये। ये पुरस्कार जीवन के विभिन्न वर्गों के विशिष्ट लोगों को प्रदान किये गये हैं।
प्रधानमंत्री ने एक ट्वीट में कहा हैः
“जीवन के विभिन्न वर्गों के विशिष्ट लोगों को प्रदान किये जाने वाले पद्म पुरस्कार समारोह में उपस्थित हुआ। हमें उनकी उपल्बधियों और समाज के प्रति उनके योगदान पर बहुत गर्व है।”
पेट्रोलियम एवं प्राकृतिक गैस मंत्रालय
कैबिनेट ने घरेलू उत्पादित कच्चे तेल की बिक्री के विनियमन को मंजूरी दी
प्रधानमंत्री श्री नरेन्द्र मोदी की अध्यक्षता में आर्थिक मामलों की मंत्रिमंडल समिति ने 01 अक्टूबर 2022 से 'घरेलू उत्पादित कच्चे तेल की बिक्री के विनियमन' को मंजूरी दे दी है, सरकार ने कच्चे तेल और कंडेनसेट के आवंटन को रोकने का फैसला किया है। इससे सभी अन्वेषण और उत्पादन  ऑपरेटरों के लिए स्वतंत्र रूप से विपणन करना सुनिश्चित होगा। सरकार या उसकी नामित या सरकारी कंपनियों को कच्चा तेल बेचने के लिए उत्पादन साझाकरण अनुबंध  की शर्त में तदनुसार छूट दी जाएगी। सभी ई एंड पी कंपनियों को अब घरेलू बाजार में अपने क्षेत्रों से कच्चा तेल बेचने की स्वतंत्रता होगी। सरकारी राजस्व जैसे रॉयल्टी, उपकर, आदि की गणना सभी अनुबंधों में एक समान आधार पर की जाती रहेगी। पहले की तरह, निर्यात की अनुमति नहीं होगी।
यह निर्णय आर्थिक गतिविधियों को और बढ़ावा देगा, अपस्ट्रीम तेल और गैस क्षेत्र में निवेश करने को प्रोत्साहित करेगा और 2014 से शुरू किए गए लक्षित परिवर्तनकारी सुधारों की एक श्रृंखला पर आधारित होगा। व्यवसाय करने में आसानी और ऑपरेटरों/उद्योग को परिचालन संबंधी अधिक लचीलेपन की सुविधा पर ध्यान केंद्रित करते हुए तेल और गैस के उत्पादन, बुनियादी ढांचे एवं विपणन से संबंधित नीतियों को और अधिक पारदर्शी बनाया गया है।
पृष्ठभूमि:
सरकार ने पिछले आठ वर्षों में अन्वेषण और उत्पादन  क्षेत्र में कई प्रगतिशील सुधार किए हैं जैसे गैस के लिए मूल्य निर्धारण और विपणन स्वतंत्रता, प्रतिस्पर्धी ई-बोली प्रक्रिया के माध्यम से गैस की कीमत का पता लगाना, हाइड्रोकार्बन अन्वेषण लाइसेंसिंग नीति  के तहत राजस्व साझेदारी अनुबंध की शुरूआत आदि। बोलियों के अनेक दौरों के माध्यम से बड़ी संख्या में ब्लॉक आवंटित किए गए हैं। इन प्रयासों के परिणामस्वरूप, 2014 से पहले दिए गए क्षेत्र की तुलना में क्षेत्रफल का आवंटन लगभग दोगुना हो गया है। फरवरी 2019 से अप्रत्याशित लाभ के अलावा जटिल बेसिनों के लिए कोई राजस्व बंटवारा नहीं होने के साथ उत्पादन को अधिकतम करने संबंधी सुधारों पर ध्यान केंद्रित किया गया है।
पूर्वोत्तर क्षेत्र विकास मंत्रालय
स्थानीय ब्रांड नमदाफा गुडनेस को लॉन्च किया गया
नॉर्थ ईस्टर्न रीजन कम्युनिटी रिसोर्स मैनेजमेंट सोसाइटी , नॉर्थ ईस्टर्न काउंसिल  और नॉर्थ ईस्टर्न रीजन डेवलपमेंट मिनिस्ट्री , भारत सरकार के तत्वावधान में एक पंजीकृत सोसायटी है। नॉर्थ ईस्टर्न रीजन कम्युनिटी रिसोर्स मैनेजमेंट सोसाइटी , मेघालय ने चांगलांग कम्युनिटी रिसोर्स मैनेजमेंट सोसाइटी , अरुणाचल प्रदेश के सहयोग से अरुणाचल प्रदेश के चांगलांग में स्थानीय ब्रांड नामदाफा गुडनेस को लॉन्च किया, जिसका नाम चांगलांग जिले, नामदाफा में स्थित प्रतिष्ठित नमदाफा नेशनल पार्क के नाम पर रखा गया है।
यह पहल सीबीओ सदस्यों की स्थानीय रूप से उत्पादित वस्तुओं की बिक्री को बढ़ावा देने, ग्रामीण आबादी की सामाजिक-आर्थिक स्थिति में सुधार लाने और विनिर्माण, विपणन और वितरण संबंधी गतिविधियों के माध्यम से ग्रामीण समुदायों और बेरोजगार युवाओं के बीच स्थायी रोजगार के अवसर पैदा करने के लिए है।
वर्तमान में, केले के चिप्स जैसे खाद्य पदार्थों सहित विभिन्न प्रकार के उत्पाद जैसे अदरक और हल्दी पाउडर, बेकरी आइटम, स्थानीय रूप से काते हुए कपड़े और सैनिटरी नैपकिन का विपणन इस ब्रांड के तहत किया जा रहा है।
ग्रामीण विकास मंत्रालय
अमृत महोत्सव के भाग के रूप में एक सप्ताह में 152 ‘सक्षम’  केंद्र शुरू किए गए
ये केंद्र ग्रामीण क्षेत्रों में स्वयं सहायता समूह  परिवारों की बुनियादी वित्तीय जरूरतों के लिए एक ही स्थान पर सभी समाधान मुहैया कराएंगे
'सक्षम' ऐप सामुदायिक संसाधन व्यक्ति को प्रत्येक एसएचजी और गांवों में विभिन्न वित्तीय सेवाओं के प्रसार को जानने में मदद करेगा
आजादी का अमृत महोत्सव के भाग के रूप में, ग्रामीण विकास मंत्रालय के दीनदयाल अंत्योदय योजना-राष्ट्रीय ग्रामीण आजीविका मिशन  के तहत 13 राज्यों के 77 जिलों में 4-8 अक्टूबर, 2021 के दौरान कुल 152 वित्तीय साक्षरता और सेवा वितरण केंद्र  शुरू किए गए।
वित्तीय साक्षरता और सेवा वितरण केंद्र  ग्रामीण क्षेत्रों में स्वयं सहायता समूह  परिवारों की बुनियादी वित्तीय जरूरतों के लिए एक जगह सभी वित्तीय समाधन सेवा/सिंगल विंडो सिस्टम के रूप में कार्य करेगा। इस केंद्र का मुख्य उद्देश्य वित्तीय साक्षरता प्रदान करना और एसएचजी सदस्यों और ग्रामीण गरीबों को वित्तीय सेवाओं  की पहुंच की सुविधा प्रदान करना है। इन केंद्रों का प्रबंधन मुख्यत क्लस्टर स्तर संघों  के स्तर पर एसएचजी नेटवर्क द्वारा प्रशिक्षित सामुदायिक संसाधन व्यक्तियों  की मदद से किया जाएगा।
ब्रजसुंदरपुर गांव, रणपुर ब्लॉक, नयागढ़ जिला, ओडिशा
इन प्रशिक्षित सीआरपी को जिले के अग्रणी बैंक द्वारा स्थापित ग्रामीण स्वरोजगार प्रशिक्षण संस्थानों  में छह दिवसीय आवासीय प्रशिक्षण प्रदान किया जाता है। इन सभी व्यक्तियों को जिन्हें लोकप्रिय रूप से वित्तीय साक्षरता समुदाय संसाधन व्यक्ति  के रूप में जाना जाता है, को स्थानीय भाषाओं में एक प्रशिक्षण टूल किट भी प्रदान किया जाता है।
गोविंदपुर गांव, गुइजान ब्लॉक, तिनसुकिया जिला, असम
ग्रामीण विकास मंत्रालय  ने "सक्षम" नामक एक मोबाइल और वेब-आधारित एप्लिकेशन भी विकसित किया है, जिसका उपयोग इस केंद्र के सामुदायिक संसाधन व्यक्ति द्वारा प्रत्येक एसएचजी और गांव में विभिन्न वित्तीय सेवाओं के प्रसार जानने के लिए किया जाएगा। इसके साथ ही व्यक्ति प्रमुख कमियों को पहचान कर उसके अनुसार प्रशिक्षण और आवश्यक वित्तीय सेवाएं प्रदान करेगा।
यह एप्लिकेशन समय-समय पर चलाए जा रहे प्रोग्राम के असर को मापेगा और अगर जरूरत पड़ी तो बीच में सुधार की रणनीति पर भी काम करेगा।
सिरसोद गांव, करेरा प्रखंड, शिवपुरी जिला, एमपी
देश के 13 राज्यों ने ग्रामीण आजीविका मिशनों  को लेकर ब्लॉक और जिला स्तर के कार्यक्रम आयोजित किए हैं जिसमें महिला एसएचजी सदस्यों, वित्तीय साक्षरता संसाधन व्यक्तियों, बैंकरों, जिला प्रशासन के अधिकारियों, जन प्रतिनिधियों और अन्य महत्वपूर्ण पदाधिकारियों ने लॉन्च कार्यक्रम में भाग लिया है। राज्यों में असम, छत्तीसगढ़, गुजरात, हिमाचल प्रदेश, झारखंड, मध्य प्रदेश, मेघालय, महाराष्ट्र, ओडिशा, राजस्थान, सिक्किम, त्रिपुरा और उत्तर प्रदेश शामिल हैं। उपरोक्त राज्यों के केंद्रों के अनुभवों के आधार पर, अन्य एसआरएलएम और शेष जरूरी ब्लॉकों में इस पहल को बढ़ाया जाएगा।
गांधारिया गांव, छपरा सदर प्रखंड, चतरा जिला, झारखंड
एमजी/एमएम/एके
(Visitor Counter : 597
फाइनेंस कमीशन
ग्रामीण विकास मंत्रालय ने वित्त आयोग के बेहतर समावेशी विकास को बढ़ावा देने की सिफारिशें की
ग्रामीण विकास मंत्रालय के सचिव श्री अमरजीत सिन्हा के नेतृत्व में मंत्रालय ने आज 15वें वित्त आयोग के अध्यक्ष श्री एन.के. सिंह, वित्त आयोग के सदस्यों और वरिष्ठ अधिकारियों के समक्ष आयोग के बेहतर समावेशी विकास, इक्विटी, दक्षता और पारदर्शिता को बढ़ावा देने के लिए अपने मंत्रालय की योजनाओं के बारे में एक विस्तृत प्रस्तुति दी।
इस प्रस्तुति में ग्रामीण अर्थव्यवस्था की बदलती संरचना, ग्राम पंचायत नेतृत्व, डाटा संचालित और जवाबदेह विकास दृष्टिकोण, बेहतर परिणामों के लिए शासन सुधार तथा ग्रामीण विकास के लिए अन्य विशिष्ट प्रस्ताव के बारे में जोर दिया गया।
मंत्रालय ने निम्नलिखित विषयों पर ग्रामीण भारत के लिए अतिरिक्त संसाधनों हेतु एक मुद्दा बनाया है-
- अधिक हिस्सेदारी / राज्य के हिस्से में बढ़ोतरी – पीएमजीएसवाई, पीएमएवाई 
- अधिक बजटीय उधार राशि – पीएमएवाई ग्रामीण
- वित्त आयोग हस्तांतरण
- स्वयं सहायता समूहों  के ऋणों में भारी बढ़ोतरी – 81,077 करोड़ रुपये
- आजीविका पर जोर देते हुए आय में बढ़ोतरी – कृषि तालाब, कुएं, पशुओं के शेड/संसाधन
- शासन सुधारों के कारण अधिक प्रभावी हस्तांतरण – आईटी/प्रत्यक्ष लाभ हस्तांतरण – गड़बड़ी रोकना
- सड़कों के रखरखाव, कुछ योजनाओं का हस्तांतरण और मानव संसाधन सुधार जैसे ग्रामीण विकास के अन्य विशेष प्रस्ताव
प्रस्तुति में सरकार के सुधारों के साथ-साथ कुशल पंचायत विकास के मुद्दे को भी शामिल किया गया-
- निधि हस्तांतरण के लिए आवश्यक पूर्व शर्त के रूप में शासन सुधार और कुशल ग्राम पंचायत विकास योजनाएं
- पंचायतों  का क्षमता निर्माण, प्रौद्योगिकी का उपयोग, डाटा संचालित वित्तीय प्रबंधन सुधार और आवश्यक शर्तों के रूप में जिओ-टैगिंग
- सिफारिशों के हिस्से के रूप में व्यापक मानव संसाधन
- सड़क के रखरखाव के लिए निर्धारण
- राज्यों को डीआरडीएस हस्तांतरित करना
आयोग अब सरकार को अपनी सिफारिशें प्रस्तुत करने के लिए मंत्रालय द्वारा उठाए गए इन सभी मुद्दों के बारे में विचार-विमर्श करेगा।
युवा कार्यक्रम एवं खेल मंत्रालय
श्री किरेन रिजीजू ने भारतीय खेल प्राधिकरण सतर्कता संगोष्ठी को संबोधित किया
सतर्कता जीवन शैली का अंग होना चाहिए : किरेन रिजीजू
युवा कार्य एवं खेल मंत्री राज्य मंत्री श्री किरेन रिजीजू ने आज नई दिल्ली में दो दिन के सतर्कता संगोष्ठी का उद्घाटन किया। भारतीय खेल प्राधिकरण द्वारा 23 और 24 अक्टूबर को आयोजित इस संगोष्ठी का विषय ‘सुरक्षात्मक सतर्कता और ईमानदारी’ है । उद्घाटन सत्र को संबोधित करते हुए श्री रिजीजू ने कहा, ‘हम में से प्रत्येक को व्यक्तिगत ईमानदारी के सर्वोच्च स्तर को बरकरार रखना चाहिए, क्योंकि हम प्राधिकरण के संरक्षक हैं, और हमें ऐसी किसी गतिविधि में शामिल नहीं होना चाहिए, जिससे इस संगठन को नुकसान पहुंचे अथवा इसकी प्रतिष्ठा कम हो।’ सत्र में देशभर से आए प्राधिकरण के अधिकारी शामिल हुए। श्री रिजीजू ने कहा कि प्राधिकरण में कार्यरत अधिकारियों की निष्ठा के स्तर के आधार पर उसके केंद्रों की ग्रेडिंग प्रणाली पर भी गौर किया जाना चाहिए। दो दिवसीय संगोष्ठी की पहल का स्वागत करते हुए श्री रिजीजू ने कहा कि सतर्कता जीवन शैली का एक अंग होना चाहिए और इस पर न सिर्फ केवल सतर्कता जागरूकता सप्ताह के दौरान, बल्कि पूरे वर्ष ध्यान दिया जाना चाहिए।
खेल सचिव श्री राधेश्याम जुलानिया ने ‘खेलों में नैतिकता’ विषय पर बोलते हुए कहा कि नैतिकता और ईमानदारी अलग-अलग मुद्दे हैं जो व्यक्ति विशेष पर निर्भर करते हैं। व्यक्तिगत ईमानदारी  और सार्वजनिक ईमानदारी  के बीच अंतर के बारे में उन्होंने कहा,‘किसी भी व्यक्ति को व्यक्तिगत ईमानदारी और सार्वजनिक ईमानदारी के बीच आम सहमति बनानी होगी’। उन्होंने कहा कि जब दोनों के बीच विवाद हो, तो मजबूत सार्वजनिक राय प्रचलन में आनी चाहिए।
भारतीय खेल प्राधिकरण के महानिदेशक श्री संदीप प्रधान, केन्द्रीय सकर्तता आयोग के सचिव श्री अनिंदो मजूमदार ने भी कार्य स्थल पर ईमानदारी से जुड़े मुद्दों की चर्चा की। साथ ही वस्तुओं और सेवाओं की निष्पक्ष खरीद सुनिश्चित करने के लिए उपचारात्मक कार्रवाई करने का सुझाव दिया, जो प्राधिकरण के सभी केन्द्रों का एक महत्वपूर्ण पहलू है।
सड़क परिवहन एवं राजमार्ग मंत्रालय
श्री नितिन गडकरी ने दुनिया के पहले बीएस 6 स्टेज II 'इलेक्ट्रिफाइड फ्लेक्स फ्यूल व्हीकल' का प्रोटोटाइप लॉन्च किया
इथेनॉल पर मोदी सरकार का जोर ऊर्जा आत्मनिर्भरता प्राप्त करने, किसानों की आय दोगुनी करने, उन्हें अन्नदाता के रूप में समर्थन जारी रखते हुए ऊर्जादाता में तब्दील करने और पर्यावरण पर सकारात्मक प्रभाव डालने के उद्देश्यों के अनुरूप है: श्री गडकरी
केंद्रीय सड़क परिवहन और राजमार्ग मंत्री श्री नितिन गडकरी ने केंद्रीय मंत्री श्री हरदीप सिंह पुरी, केंद्रीय मंत्री श्री महेंद्र नाथ पांडे की उपस्थिति में टोयोटा किर्लोस्कर मोटर द्वारा तैयार किए गए दुनिया के पहले बीएस 6 स्टेज II 'इलेक्ट्रिफाइड फ्लेक्स फ्यूल व्हीकल' का प्रोटोटाइप लॉन्च किया। इस अवसर पर टोयोटा के एमडी और सीईओ श्री मसाकाजू योशिमुरा, किर्लोस्कर सिस्टम्स लिमिटेड के एमडी और सीईओ गीतांजलि किर्लोस्कर, जापान दूतावास के राजदूत, राजनयिक, उच्च अधिकारी और सलाहकार भी मौजूद रहे।
इस अवसर पर संबोधित करते हुए हुए श्री गडकरी ने कहा कि इथेनॉल एक स्वदेशी, पर्यावरण-अनुकूल और नवीकरणीय ईंधन है, जिसमें भारत के लिए आशाजनक संभावनाएं हैं। उन्होंने कहा कि इथेनॉल पर मोदी सरकार का जोर ऊर्जा आत्मनिर्भरता प्राप्त करने, किसानों की आय दोगुनी करने, उन्हें अन्नदाता के रूप में समर्थन जारी रखते हुए ऊर्जादाता में तब्दील करने और पर्यावरण पर सकारात्मक प्रभाव डालने के उद्देश्यों के अनुरूप है। उन्होंने कहा कि जिस दिन इथेनॉल अर्थव्यवस्था 2 लाख करोड़ की हो जाएगी, कृषि विकास दर मौजूदा 12 प्रतिशत से बढ़कर 20 प्रतिशत हो जाएगी। जैव ईंधन में नवाचारों का जिक्र करते हुए श्री गडकरी ने असम के नुमालीगढ़ में इंडियन ऑयल कॉरपोरेशन की रिफाइनरी के बारे में भी बताया, जहां जैव इथेनॉल के निर्माण के लिए बांस का उपयोग किया जा रहा है।
श्री गडकरी ने कहा कि यह उन्नत वाहन इनोवा हाइक्रॉस पर आधारित है और इसे भारत के सख्त उत्सर्जन मानकों का पालन करने के अनुरूप तैयार किया गया है, जो इसे वैश्विक स्तर पर पहले बीएस 6 स्टेज II 'इलेक्ट्रिफाइड फ्लेक्स फ्यूल व्हीकल' का प्रोटोटाइप बनाता है। उन्होंने कहा कि इस प्रोटोटाइप के आगामी चरणों में सूक्ष्म परिशोधन, मान्यता और प्रमाणन प्रक्रियाएं शामिल हैं।
एमजी/एमएस/ आरपी/ केजे/ एनजे/डीके
(Visitor Counter : 387
विज्ञान एवं प्रौद्योगिकी मंत्रालय
हाइड्रोजन उत्पादन की नई उत्प्रेरक प्रक्रिया ग्रीन फ्यूल के निर्माण की टिकाऊ विधि प्रदान कर रही है
परिवेशी परिस्थितियों में उत्प्रेरक प्रतिक्रिया के माध्यम से मेथनॉल से हाइड्रोजन उत्पादन की एक नई प्रक्रिया अत्यधिक आवश्यक स्वच्छ ईंधन के निर्माण की एक टिकाऊ और प्रदूषण रहित विधि प्रदान कर रही है।
हाइड्रोजन को ऊर्जा के सबसे स्वच्छ स्रोतों में से एक माना जाता है जिसे अपाच्य बायोमास या बायो-डीराइव्ड अल्कोहल से आसानी से प्राप्त किया जा सकता है। विभिन्न तरीकों से हाइड्रोजन उत्पन्न किया जा सकता है, लेकिन हाइड्रोजन की लागत इस बात पर निर्भर करती है कि उत्पादन प्रक्रिया पर्यावरण के अनुकूल और ऊर्जा कुशल कितनी है। पानी और मीथेन पृथ्वी पर हाइड्रोजन के मुख्य स्रोत हैं, लेकिन उनसे शुद्ध हाइड्रोजन निकालने में प्राकृतिक गैस सुधार इलेक्ट्रोलिसिस और जल-विभाजन प्रतिक्रियाओं जैसी तकनीकों के माध्यम से बहुत अधिक ऊर्जा की खपत होती है।
विशेष रूप से, मेथनॉल 12.6 प्रतिशत की ग्रेविमेट्रिक हाइड्रोजन सामग्री और अंतिम उत्पादों के रूप में एच2 और सीओ2 में इसके प्रभावी रूपांतरण के कारण हाइड्रोजन स्रोत के लिए संभावित कैंडिडेट के रूप में काम कर सकता है। जलीय मेथनॉल को स्थानांतरण हाइड्रोजनीकरण और सी1 रसायन विज्ञान के प्रवर्धन के लिए एक संभावित स्रोत माना जा सकता है।
भारतीय विज्ञान शिक्षा एवं अनुसंधान संस्थान , तिरूपति के वैज्ञानिकों ने विज्ञान और प्रौद्योगिकी विभाग  से संबद्ध संस्थान एसईआरबी के सहयोग से, मेथनॉल जैसे सरल फीडस्टॉक रसायनों को डीहाइड्रोजनीकृत करके आणविक हाइड्रोजन का उत्पादन करने और अत्यधिक मूल्यवर्धित रसायनों और फार्मास्यूटिकल्स का उत्पादन करने के लिए हाइड्रोजन को प्रभावी ढंग से स्थानांतरित करने की एक व्यवहार्य विधि तैयार की।
उन्होंने स्वच्छ रासायनिक डिहाइड्रोजनीकरण प्रतिक्रिया के माध्यम से मेथनॉल से हाइड्रोजन उत्पन्न करने के लिए उत्प्रेरक के रूप में हल्के परिस्थितियों में व्यावसायिक रूप से उपलब्ध रूथेनियम कॉम्प्लेक्स का उपयोग किया और विभिन्न कार्यात्मक यौगिकों की उत्प्रेरक कमी के लिए संभावित हस्तांतरण हाइड्रोजनीकरण एजेंट के रूप में मेथनॉल की प्रयोज्यता का उपयोग किया। यह शोध जर्नल ऑफ कैटालिसिस में प्रकाशित हुआ था।
“हम विशेष रूप से चयनात्मक कमी और एन-मिथाइलेशन प्रतिक्रियाओं के लिए हाइड्रोजन और मिथाइल समूहों के स्रोत के रूप में मेथनॉल का उपयोग करने में रुचि रखते हैं। वैज्ञानिकों ने बताया कि इसे स्थानांतरण हाइड्रोजनीकरण और सी1 रसायन विज्ञान को बढ़ाने के संभावित तरीके के रूप में देखा जा सकता है।
मेथनॉल को मूल्यवान उत्पादों में बदलने के लिए प्रभावी उत्प्रेरक तरीकों को विकसित करने की चुनौती पर काबू पाते हुए, शोधकर्ताओं ने यह भी प्रदर्शित किया है कि मेथनॉल फीडस्टॉक से मुक्त हाइड्रोजन का उपयोग रसायनों और फार्मास्यूटिकल्स के टिकाऊ और किफायती संश्लेषण के लिए प्रभावी ढंग से किया जा सकता है।
मेथनॉल एक संभावित हाइड्रोजन वाहक के रूप में कार्य कर सकता है, जो इसे सिंथेटिक कार्बनिक रसायन विज्ञान में बहुत उपयोगी बनाता है क्योंकि मुक्त हाइड्रोजन की तुलना में इसे संग्रहीत करना और परिवहन करना आसान है। इस प्रकार, विकसित रणनीति थोक और बढ़िया रसायन बनाने के लिए मौलिक अनुसंधान और औद्योगिक अनुप्रयोगों दोनों में एक नया रास्ता खोलती है।
इसके अलावा, ड्यूटेरियम-लेबल यौगिकों और बायोएक्टिव अणुओं की तैयारी में ड्यूटेरेटेड मेथनॉल के इस्तेमाल में भी फार्मास्युटिकल विज्ञान की रुचि बढ़ रही है।